เรื่องร้องเรียน: เหม็นกลิ่นบุหรี่มากค่ะ ข้างบ้านติดคลอง แต่มีกลุ่มคนมาปลูกเพิงพักชิดกำแพง และเชื่อมต่อหลังคากับบ้านผู้แจ้ง ทำให้เวลาทำอาหารหรือสูบบุหรี่ จะมีกลิ่นตลบอบอวลเข้ามาในบ้าน ที่บ้านมีคนแก่ ผ่าตัดลิ้นหัวใจ และเด็กอายุ 7 และ 5 ขวบ 2 คน ต้องการอากาศบริสุทธิ์ ไม่ต่องการถูกรมควัน  เคยแจ้ง สนง.เขตบางซื่อ แต่ไม่ได้รับการแก้ไขใด ๆ
การดำเนินการของเจ้าหน้าที่: ร่วมกับสถานีตำรวจนครบาลประชาชื่นตรวจสอบและขอความร่วมมือให้ผู้พักอาศัยบริเวณดังกล่าวไม่สูบบุหรี่และประกอบอาหารใกล้เคียงบ้านพักอาศัยผู้อื่นเพื่อป้องกันมิให้เกิดกลิ่นเหม็นรบกวน
ความเห็นของผู้แจ้ง: ขอบคุณเจ้าหน้าที่ ที่เข้าดำเนินการแก้ไขอย่างรวดเร็ว แต่..ขาดศิลปะและไม่คำนึงถึงอันตรายที่เกิดขึ้นกับผู้แจ้ง อีกทั้งไม่มีการดำเนินการตามกฎหมาย PDPA  เพื่อป้องกันความปลอดภัยของผู้แจ้ง ภายหลังที่จนท. ดำเนินการแล้ว จะเกิดเหตุความไม่พึงพอใจของกลุ่มบุคคลที่ถูกร้องเรียน ถึงขั้นเป็นอันตรายต่อผู้แจ้งหรือไม่ เจ้าหน้าที่ได้คำนึงถึงด้านนี้มากน้อยเพียงใด?
พื้นที่: แขวงวงศ์สว่าง เขตบางซื่อ กรุงเทพมหานคร